CELEX: 62008CN0002
Language: sk
Date: 2008-01-02 00:00:00
Title: Vec C-2/08: Návrh na začatie prejudiciálneho konania, ktorý podal Corte Suprema di Cassazione (Taliansko) 2. januára 2008 – Amministrazione dell'economia e delle finanze, Agenzia delle entrate/Fallimento Olimpiclub Srl

29.3.2008   
            
            
               SK
            
            
               Úradný vestník Európskej únie
            
            
               C 79/14
            
         Návrh na začatie prejudiciálneho konania, ktorý podal Corte Suprema di Cassazione (Taliansko) 2. januára 2008 – Amministrazione dell'economia e delle finanze, Agenzia delle entrate/Fallimento Olimpiclub Srl
   (Vec C-2/08)
   (2008/C 79/26)
   Jazyk konania: taliančina
   Vnútroštátny súd, ktorý podal návrh na začatie prejudiciálneho konania
   Corte Suprema di Cassazione
   Účastníci konania pred vnútroštátnym súdom
   
      Odvolatelia: Amministrazione dell'economia e delle finanze, Agenzia delle entrate
   
      Odporca: Fallimento Olimpiclub Srl
   Prejudiciálna otázka
   Odporuje právu Spoločenstva uplatnenie ustanovenia vnútroštátneho práva, akým je ustanovenie článku 2909 [talianskeho] občianskeho zákonníka, ktoré stanovuje zásadu res iudicata, keď uplatnenie tohto ustanovenia môže potvrdiť rozhodnutie, ktoré je v rozpore s právom Spoločenstva a marí jeho uplatňovanie, a to nielen v oblasti štátnej pomoci, ale aj v iných oblastiach (pozri v tomto zmysle rozsudok z 18. júla 2007, Lucchini, C-119/05), najmä v oblasti DPH a v konaniach zneužívajúcich právo určených na získanie neoprávnených daňových úspor, osobitne s ohľadom aj na pravidlá vnútroštátneho práva, ako sú vykladané týmto súdom, podľa ktorých má v daňových sporoch „giudicato esterno“ (rozsudok vyhlásený vo vzťahu k rovnakým účastníkom konania v predchádzajúcich konaniach), pokiaľ sa zistenie týka základného bodu spoločného s inými vecami, záväzné účinky, aj keď bol vydaný vo vzťahu k inému daňovému obdobiu?